Επίθεση εναντίον λεωφορείου που μετέφερε κόσμο για να συμμετάσχει στο συλλαλητήριο της Θεσσαλονίκης για το Σκοπιανό πραγματοποίησε ομάδα αντιεξουσιαστών με πέτρες στη συμβολή της Πανεπιστημίου με τη Μπενάκη στο κέντρο της Αθήνας.

Σύμφωνα με το real.gr, από την επίθεση μια γυναίκα τραυματίσθηκε και χρειάστηκε να παραληφθεί από ασθενοφόρο του ΕΚΑΒ, ενώ το λεωφορείο υπέστη υλικές ζημιές. Μάλιστα, έσπασαν και κάποια τζάμια.



Άμεσα στο σημείο κλήθηκε η Αστυνομία για καταγραφή του επεισοδίου, χωρίς ωστόσο να προβαίνουν σε προσαγωγές ή συλλήψεις.



Σύμφωνα με το nantiareport.gr, από νωρίς οργανωμένες ομάδες του αντιεξουσιαστικού χώρου έχουν αναπτυχθεί ως «ομπρέλες» σε σημεία προσυγκέντρωσης από όπου αναχωρούν λεωφορεία για τη Θεσσαλονίκη με τα πληρώματα της ΕΛ.ΑΣ να έχουν αυξημένη ετοιμότητα και παρατηρητικότητα για την ασφάλεια τους.



